Document ID: 32004R1600

KOMISJONI MÄÄRUS (EÜ) nr 1600/2004,
13. september 2004,
millega Prantsusmaa lipu all sõitvatel laevadel keelatakse merikuradipüük
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, (1) ja eriti selle artikli 21 lõiget 3,
ning arvestades järgmist:
(1)
Nõukogu 19. detsembri 2003. aasta määruses (EÜ) nr 2287/2003, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse laevade suhtes püügipiirangutega vetes, (2) kehtestatakse merikuradi 2004. aasta kvoodid.
(2)
Selleks, et tagada kvootidega reguleeritavate kalavarude koguselisi piiranguid käsitlevate sätete täitmine, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate laevade saakide põhjal ammendatuks.
(3)
Komisjonile edastatud teabe kohaselt on Prantsusmaa lipu all sõitvad või Prantsusmaal registreeritud laevad täitnud neile 2004. aastaks määratud kvoodi merikuradipüügiks ICES VIII c rajoonis, IX ja X alapiirkonnas ning CECAF 34.1.1 piirkonnas (ühenduse veed). Prantsusmaa on keelustanud nende varude püügi alates 17. juulist 2004. See kuupäev tuleb ka käesolevas määruses aluseks võtta,
ON VASTU VÕTNUD KÄESOLEVA MÄÄRUSE:
Artikkel 1
Prantsusmaa lipu all sõitvad või Prantsusmaal registreeritud laevad on täitnud Prantsusmaale 2004. aastaks määratud kvoodi merikuradipüügiks ICES VIII c rajoonis, IX ja X alapiirkonnas ning CECAF 34.1.1 piirkonnas (ühenduse veed).
Prantsusmaa lipu all sõitvatel või Prantsusmaal registreeritud laevadel on keelatud merikuradipüük ICES VIII c rajoonis, IX ja X alapiirkonnas ning CECAF 34.1.1 piirkonnas (ühenduse veed), samuti on pärast käesoleva määruse kohaldamiskuupäeva keelatud eespool nimetatud laevade püütud kalavarude pardal hoidmine, ümberlaadimine ja lossimine.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 17. juulist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. september 2004

Labels: 18
6